Zlatni rat

Zlatni rât je vjerojatno najpoznatija plaža na Jadranu, a smješten je u Bolu, na južnoj obali otoka Brača. Zbog svoje je neobičnosti i ljepote i jedan od najpoznatijih simbola hrvatskog turizma. Taj fenomen je šljunčani rt (rât) dug oko tisuću metara kojeg oplakuje čisto i prozirno more. Plaža je posebna i po tome što mijenja oblik i položaj, ovisno o vjetru koji puše. Izbočenost Zlatnog rata baš u najužem dijelu Hvarskog kanala djeluju kao neka vrsta pojačivača za sve SZ, Z i JZ vjetrove, što Zlatni rat čini iznimno atraktivnom lokacijom za daskanje na vjetru (widsurfing). Poveznice Zlatni-rat Photo Gallery